
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS TEIKIAMŲ ADMINISTRACINIŲ PASLAUGŲ SĄRAŠO PATVIRTINIMO

2020 m. rugsėjo    d.  Nr.AT−
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos viešojo administravimo įstatymo 15 straipsnio 2 dalimi, Viešųjų ir administracinių paslaugų teikimo aprašymų rengimo tvarkos aprašu, patvirtintu Lietuvos Respublikos vidaus reikalų ministro 2009 m. gruodžio 1 d. įsakymu Nr. 1V-644 „Dėl viešųjų ir administracinių paslaugų teikimo aprašymų rengimo tvarkos aprašo patvirtinimo“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu:
1. T v i r t i n u Šakių rajono savivaldybės administracijos teikiamų administracinių paslaugų sąrašą (pridedama).
2. P a v e d u rajono savivaldybės administracijos skyrių vedėjams, seniūnijų seniūnams, valstybės tarnautojams, neįeinantiems į struktūrinių padalinių sudėtį:
2.1. kartą per 3 mėnesius atnaujinti rajono savivaldybės administracijos skyrių, seniūnijų, į struktūrinius padalinius neįeinančių valstybės tarnautojų teikiamų administracinių paslaugų teikimo aprašymus, atsižvelgiant į rajono savivaldybės administracijos veiklos ir teisės aktų, reguliuojančių šių paslaugų teikimą, pasikeitimus ar kitas aplinkybes pagal pridedamą priedą; 
2.2. pasikeitus administracinės paslaugos aprašymui ar atsiradus naujai paslaugai per 5 darbo dienas atnaujinti/parengti naują aprašymą;
2.3. administracinių paslaugų aprašymus paskelbti teisės aktų nustatyta tvarka rajono savivaldybės interneto svetainėje ir Viešųjų ir administracinių paslaugų stebėsenos ir analizės informacinėje sistemoje.
3. P a v e d u rajono savivaldybės administracijos Bendrųjų reikalų skyriaus vyresniajai sekretorei Irenai Bacevičienei Dokumentų valdymo sistemos priemonėmis supažindinti skyrių vedėjus, seniūnijų seniūnus ir valstybės tarnautojus, neįeinančius į struktūrinių padalinių sudėtį, su šiuo įsakymu.
4. N u s t a t a u, kad administracinių paslaugų aprašymai saugomi paslaugas teikiančiuose skyriuose pagal Dokumentacijos planą. Už paskelbtų interneto erdvėje administracinių paslaugų aprašymų teisingumą, jų atitikimą teisės aktų reikalavimams, pakeitimus atsakingi skyrių, seniūnijų, teikiančių paslaugas, vedėjai, seniūnai. 
5. Pripažįstu netekusiu galios Šakių rajono savivaldybės administracijos direktoriaus 2019 m. spalio 30 d. įsakymą Nr. AT-867 „Dėl Šakių rajono savivaldybės administracijos teikiamų administracinių paslaugų sąrašo patvirtinimo“.
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.






Administracijos direktorius						      	Dainius Grincevičius






















Parengė	
Bendrųjų reikalų skyriaus vedėja

Rita Vaičiūnienė
2020-08-24

